Tõnis Mets

Tõnis Mets (sündinud 26. detsembril 1938 Lihula vallas) on eesti agronoom, poliitik ja omavalitsustegelane.

Ta on lõpetanud 1959. aastal Lihula Keskkooli ja 1969. aastal Olustvere sovhoostehnikumi agronoomina.

Ta oli lapsena (1941. aastal) küüditatud. 1956. aastal asutas ta põrandaaluse Eesti Vabadusvõitlejate Liidu, arreteeriti 1959. aastal, oli seejärel kuus aastat Mordva ANSV-s vangistuses.

Aastatel 1968–1990 töötas ta Haapsalu Maaparandusvalitsuses.

Ta osales paljudes poliitilistes meeleavaldustes, alates Hirvepargi miitingust. Ta oli ka Rahvarinde aktivist.

Aastatel 1990–1992 oli ta Eesti Vabariigi Ülemnõukogu liige, tegutsedes rahvussuhete komisjonis. 20. augustil 1991 hääletas ta Eesti iseseisvuse taastamise poolt. Ta oli ka Eesti Kongressi saadik.

Ta on olnud Lihula linnapea. 

1993. aasta kohaliku omavalitsuse volikogude valimistel kandideeris ta Lihula vallavolikogusse (valimisliidus Lihula Tulevik) ja osutus valituks. 1996. aasta kohaliku omavalitsuse volikogude valimistel kandideeris ta Lihula vallavolikogusse (valimisliidus Ühtne Lihula) ja osutus valituks. 1999. aasta kohaliku omavalitsuse volikogude valimistel kandideeris ta Lihula vallavolikogusse (valimisliidus Ühtne Lihula) ja osutus valituks.http://www.vvk.ee/?op=search_results&otsi=T%C3%B5nis+Mets&label=history

Ta kandideeris 1995. aasta valimistel (Parempoolsete nimekirjas) ka Riigikokku, kuid ei osutunud valituks.

Tunnustus
2002 Riigivapi V klassi teenetemärk
2006 Riigivapi III klassi teenetemärk

 Viited 

Kategooria:Eesti Vabariigi Ülemnõukogu liikmed
Kategooria:Eesti Kongressi liikmed
Kategooria:Eesti linnapead
Kategooria:Riigivapi V klassi teenetemärgi kavalerid
Kategooria:Riigivapi III klassi teenetemärgi kavalerid
Kategooria:Eesti represseeritud isikud
Kategooria:Sündinud 1938